18.8.19

לכבוד

**מועדוני עצמה - המרכז לאגודות ספורט עצמאיות**

א.ג.נ.,

הנדון: **ביטוח ספורטאים בפוליסה קולקטיבית**

#### לקראת חידוש הביטוח אשתקד הועבר אליכם מכתב ביחס לתיקון 15 לחוק הספורט תשמ"ח-1988 ("תיקון 15" ו-"חוק הספורט", בהתאמה). על פי חוק הספורט ובכפוף לתנאים האמורים בו, חלק מהספורטאים פטורים מהחובה לעריכת ביטוח תאונות אישיות ועל חלק מהספורטאים חלה חובה לערוך ביטוח כאמור. הנכם מתבקשים לקרוא בעיון רב את המכתב כאמור וליישם את הוראות חוק הספורט.

#### באם בחרתם (בין אם חלה חובת ביטוח והספורטאי החליט לערוך את הביטוח באמצעות אגודתכם ובין אם לא חלה חובת ביטוח אך בהסכמת הספורטאי או הוריו, באם מדובר בקטין) להמשיך ולערוך את הביטוחים עם חברת איילון חברה לביטוח בע"מ ("איילון"), אשר הציעה ביטוח לתקופת הביטוח: 1.9.19 עד וכולל 31.8.20, אנו מפנים את תשומת ליבכם למפורט במסמך זה והנספחים הנלווים לו.

#### נבקש להדגיש בפניכם כמה נקודות:

1. הביטוח נערך על ידי איילון ומבטח אישית את הספורטאים הקשורים למועדונים, בהתאם לרשימות השמיות שיועברו על ידי המועדונים (ראו פירוט בהמשך).
2. הכיסויים המפורטים הינם בהתאם לתנאי הפוליסות ובכפוף להסתייגויותיהן. למען הסר ספק מובהר בזאת, כי עצמה - המרכז לאגודות ספורט עצמאיות (ע"ר 580112480) ("**עצמה**") **אינה פועלת כמבטח ו/או כיועץ ו/או כמתווך לעסקי הביטוח, בשום צורה ואופן**, **אינה מחזיקה ברשיון מבטח או סוכן ביטוח** ומעורבותה מתמצה בסיוע פרוצדורלי למועדונים לצורך רכישת פוליסה כמפורט במכתב זה, על נספחיו. האחריות לעריכת הביטוח עבור ספורטאי האגודה, במקרים הנדרשים בהתאם לחוק הספורט והוראות כל דין, חלה על האגודה בלבד **ובשום מקרה אינה חלה על עצמה.**
3. האמור במסמך זה והנספחים הנלווים **אינו** מהווה ייעוץ משפטי ו/או תחליף לייעוץ משפטי ו/או ייעוץ ביטוחי ו/או לכל ייעוץ מסוג שהוא ואין באמור במסמך זה ו/או במסמכים הנלווים כדי להוות מענה לנסיבות קונקרטיות ו/או צרכים פרטניים ו/או כדי להוות חוות דעת ביחס למקרה מסוים. **מסמך זה והמסמכים הנלווים מוגשים לכם כפי שהם (as is) והשימוש בהם ומידת התאמתם לצרכיכם הפרטניים הוא על אחריותכם בלבד.** **על כל אגודה מוטלת החובה לבדוק את הנושאים הנזכרים במסמך זה ובמסמכים הנלווים באופן מעמיק, מפורט ופרטני, ולנקוט בפעולות הנדרשות, במידת הצורך, על מנת לעמוד בדרישות כל דין באופן כולל ומלא.**
4. **הנכם נדרשים לקרוא את הפוליסה המלאה (ניתן לעיין באתר האינטרנט של עצמה תחת לשונית "ביטוחים") בעיון רב ואין לראות במסמך זה כתחליף לקריאת הוראות הפוליסה**. התנאים המחייבים הם תנאי הפוליסה בלבד. עצמה אינה אחראית לתוכן הפוליסה או הוראות הביטוח. למען הסדר הטוב נדגיש כי במקרה של סתירה ו/או אי התאמה בין האמור במכתב זה לבין האמור בפוליסה- יגברו הוראות הפוליסה.
5. בטרם ההחלטה להתקשר בפוליסה עליכם לבדוק את הכיסויים **הדרושים על פי חוק הספורט, לרבות התקנות שהותקנו על פיו**, והמתאימים לאגודה ולספורטאים הפועלים במסגרתה, לרבות הרחבת הכיסוי ו/או הגדלה (במידת הצורך) של סכומי הביטוח במקרים מסוימים, וזאת על מנת לוודא כי הכיסויים אכן מתאימים לצרכי האגודה והספורטאים המבוטחים וכן על מנת לוודא כי הביטוח עונה על כלל דרישות החוק, לרבות חוק הספורט והתקנות שהותקנו על פיו.
6. **גבולות הכיסוי הביטוחי מבוססים על סכומי הביטוח המינימליים הקבועים והמפורטים בתקנות הספורט (ביטוח), תשנ"ה-1994. לפיכך, מוטלת החובה על כל אגודה לבדוק את הנושא באופן מעמיק, מפורט ופרטני, ולהגדיל ו/או להרחיב את הכיסויים במידת הצורך בשים לב, בין היתר, להיקף וסוג פעילותן, רמת הסיכון והוראות כל דין**. הרחבת הכיסוי הביטוחי מותנית באישור חברת הביטוח.
7. **שימו לב כי תיקון 15 אינו עוסק בביטוח האגודות עצמן וכל אגודה מתבקשת להמשיך ולערוך ביטוחים (לרבות ביטוח צד שלישי וביטוח חבות מעבידים) בגבולות אחריות ותנאי כיסוי הולמים ומספקים ובשים לב לכל האמור לעיל.**
8. נציגי המועדונים המעוניינים לחדש הביטוח מתבקשים להעביר רשימות שמיות לעצמה, שימו לב כי המבטח דורש כי רשימות הספורטאים תועברנה אך ורק בקובץ אקסל (**מצ"ב**).

**יש להקפיד למלא את כל הפרטים הבאים: שם ומשפחה, תאריך לידה, מספר ת.ז., מין וכתובת למשלוח דואר**. הננו להדגיש כי **באחריות האגודה לעדכן את הרשימה כדי לכלול ספורטאים שיצטרפו במהלך העונה**. באחריותה של האגודה לוודא במשך תקופת הביטוח שהרשימות מלאות, מדויקות ומעודכנות ולדווח **מידי תחילת חודש** על השינויים מהחודש שעבר. במקרה של תביעה, עשויים להיבדק (ע"י המבטח), בין היתר, הדיווחים שהועברו על ידיכם אל מול הרשימות השמיות. למען הסר ספק, עצמה **אינה** אחראית לרשימות הספורטאים ואין מחובתה לוודא כי כלל הספורטאים של האגודה מבוטחים.

1. מובהר בזאת, כי רק מועדונים שיפעלו בהתאם לאמור במכתב זה ויעבירו את כל המסמכים הנדרשים כמפורט לעיל ולהלן, במלואם ובמועדם, יכללו במסגרת הביטוח (הן ביטוח תאונות אישיות לספורטאים והן ביטוח חבות כלפי צד שלישי של האגודה). **להזכירכם, ספורטאי של אגודתכם אשר חלה עליו חובת ביטוח לפי חוק הספורט ובחר לערוך את הביטוח באופן פרטי או באמצעות גוף ספורט אחר, עליכם מוטלת החובה לקבל אישור ביטוח חתום בידי מבטחו של הספורטאי, המאשר כי הספורטאי אכן מבוטח וכי הכיסוי אינו פוחת מהקבוע בתקנות הספורט (ביטוח), תשנ"ה-1994. את אישור הביטוח כאמור יש לדרוש בעת הצטרפותו של הספורטאי לאגודה, ובתחילתה של כל עונת ספורט.**
2. לידיעתכם, **חברי הנהלת אגודה אשר לא ידאגו לביטוחים בהתאם להוראות כל דין, עלולים להיתבע באופן אישי,** בין היתר, בגין אי עמידה בדרישות חוק הספורט ו/או התקנות וכן עשויים לחוב בתביעת פיצוי או נזיקין אשר ייתכן ויוגשו כנגד האגודה. האחריות בגין תביעות ופגיעות תחול עליהם בלבד!

מובהר בזאת כי עצמה לא תישא באחריות כלשהי בגין אי עמידת האגודות בדרישות כנ"ל, לרבות בדרישות חוק הספורט והתקנות שהותקנו על פיו מעת לעת.

1. דמי הביטוח (הפרמיות) עבור ספורטאים שמצטרפים לביטוח במהלך תקופת הביטוח תחושבנה בגין הרבעון הראשון במלואן והחל מחודש דצמבר תינתן הנחה והפרמיה תחושב לפי 88% וכן הלאה, כל חודש נוסף פחות 4%.
2. מבוטחים אשר גילם ביום תחילת הביטוח הינו 68 עד 75, יחוייבו בפרמיה בשיעור של פי שלושה מהפרמיה הקבועה לענף הספורט בו הם משתתפים. חיוב זה לא יפחת מ-400 ₪ לספורטאי, למעט בענפים הבאים: פטנק, שחמט, ביליארד, כדורת, כדורת דשא, טיסנאות, ברידג' וגולף.
3. **למשתתפים אשר גילם ביום תחילת הביטוח עולה על 75**, הכיסוי הביטוחי מותנה במילוי טופס הצעה לביטוח תאונות אישיות של חברת איילון ובקבלת אישורה של החברה, **למעט בענפים הבאים**: פטנק, שחמט, ביליארד, כדורת, כדורת דשא, ברידג', טיסנאות וגולף.
4. **מצורף למכתב זה נספח א' - טופס בקשה להיכלל במסגרת הכיסוי הביטוחי של איילון.**
5. **להזכירכם** – בעלי תפקידים ישלמו אך ורק את דמי הביטוח (הפרמיה) בהתאם לענף הספורט בו הם עוסקים (ספורטאי שהינו גם נושא תפקיד באותו הענף יחויב בפרמיה רק פעם אחת!).

**חלק א' - ביטוח תאונות אישיות לספורטאים וביטוח חבות הספורטאים כלפי צד ג' - בהתאם לסכומי הביטוח הקבועים בתקנות הספורט (ביטוח), תשנ"ה-1994.:**

|  |  |  |
| --- | --- | --- |
| **תנאי ביטוח לספורטאי** | עד גיל 20 | גיל 20 ומעלה |
| פיצוי למקרה מוות | 65,120 ₪ | 217,755 ₪ |
| פיצוי למקרה נכות מלאה ומוחלטת | 326,630 ₪ | 326,630 ₪ |
| פיצוי שבועי לאובדן כושר עבודה (מהיום ה – 11) | 200 ₪ | 792 ₪ |
| נזקי שיניים-כמפורט בפוליסה- – **השתתפות עצמית 600 ₪** | 9,890 ₪ | 9,890 ₪ |
| הוצאות רפואיות -כמוגדר ומפורט בפוליסה- **השתתפות עצמית –** **600 ₪** | 9,890 ₪ | 9,890 ₪ |
| אחריות לצד ג' **(כפוף להשתתפות עצמית 1,244 ₪\*)** | 542,188 ₪\* | 542,188 ₪\* |

**\* צמוד למדד הידוע 1.9.2013.**

**סכומי הביטוח נכונים ליום 1.8.19, סכומים עדכניים ליום 1.9.19 יצוינו במפרט הפוליסה שתפורסם באתר.**

**הערות:**

1. הכיסוי בפוליסה ניתן אך ורק באם התאונה ארעה במהלך הפעילות הספורטיבית המבוטחת וכפועל יוצא ממנה.
2. תנאי הכיסוי ונוסח הפוליסות של איילון.
3. השתתפות העצמית - **חלה על האגודה/הספורטאי,** לפי נסיבות המקרה.
4. **לתשומת לבכם** –
5. **פעילות הספורט המכוסה בפוליסה חלה רק על פעילות המאורגנת על ידי האגודה/המועדון בלבד או מי מטעמו (בעת השתתפות המבוטח בפעילות הספורט ו/או אימונים מטעם המועדון/האגודה לצורך אותה פעילות ספורט).**
6. **כל עיסוק אחר בספורט הוא בגדר עיסוק אישי ואינו מבוטח בפוליסה.**
7. **מובהר בזאת כי בעת פעילות ספורטאים במסגרת נבחרות ישראל עליכם לוודא שהאיגוד / ההתאחדות באותו הענף ערכו ביטוח כנדרש.**

**חלק ב' – המבטח מאפשר לרכוש כיסוי לביטוח המיועד לכסות את חבות האגודה/המועדון בגין נזקי גוף או רכוש לצד ג' כלשהו בתוספת פרמיה:**

1. הביטוח מיועד לכסות את אחריותה של האגודה על פי הדין הישראלי בגין נזקי גוף או רכוש שנגרמו עקב מעשה ו/או מחדל רשלניים של האגודה לצד ג' כלשהו.
2. גבולות האחריות: 2,632,851 ₪ למקרה; 13,164,267 ₪ במצטבר לתקופת הביטוח **לכל מועדוני עצמה במשותף**).
3. תנאי הכיסוי ונוסח הפוליסה: נוסח פוליסת צד שלישי-מהדורת ביט 2013- של איילון.
4. דמי  הביטוח (הפרמיה) יחושבו לפי מספר הספורטאים. בגין ספורטאים אשר האגודה תצרף לביטוח במהלך תקופת הביטוח תשולם פרמיה מלאה (ללא הנחה כמפורט בסעיף יא. לעיל).
5. **דמי השתתפות עצמית - 5,192 ₪ - חל על האגודה** (צמוד מ-1.9.13).

**חלק ג' - כללי:**

1. **ביטוח משתתפים באירועים בודדים** – מועדון שמבטח ספורטאים יכול לרכוש כיסוי חד פעמי למשתתפים באירוע ספציפי. הפרמיה עבור ביטוח זה היא בשיעור 50% מהפרמיה השנתית לאותו ענף ספורט – **בתיאום מראש (לפני הארוע) עם האודן סוכנות לביטוח בע"מ.**
2. **לתשומת לבכם, מועדונים שלא היו מבוטחים עד כה במסגרת הפוליסה של עצמה** – מתבקשים לפנות למשרדי עצמה על מנת לקבל אישור איילון לכיסוי עבורם.
3. לפרטים נוספים נא לפנות למשרדי "עצמה" או לאילת בניימין במשרד האודן סוכנות לביטוח בע"מ בטלפון: 03-6387038.
4. **אנו שבים ומזכירים כי הנכם נדרשים לקרוא בעיון רב את תנאי הפוליסה העדכנית (ניתן לעיין באתר האינטרנט של עצמה[[1]](#footnote-2) – תחת לשונית "ביטוחים").**

**תשלום:**

**על מנת שנוכל לבצע עבורכם את תשלום דמי הביטוח (הפרמיות) לחברת הביטוח, הנכם מתבקשים להעביר את התשלום כדלקמן:**

* העברה בנקאית. (מצ"ב טופס העברה בנקאית)
* באמצעות צ'קים בתוספת ערבות אישית (מצ"ב נוסח כתב ערבות אישית)

רשימות שיתקבלו ללא תשלום – לא יועברו למבטח!!!

**אנא הגעתכם למשרדי עצמה להסדרת התשלום.**

בכבוד רב,

מירי שלו,

מנכ"ל

העתק:

רו"ח איתן ברק-יו"ר עצמה

נספח א'

תאריך:\_\_\_\_\_\_\_\_\_\_\_\_\_\_\_\_\_\_

לכבוד

עצמה - המרכז לאגודות ספורט עצמאיות ("**עצמה**")

עמותה רשומה מספר 580112480

ברנשטיין 7, כפר המכביה

רמת גן, 52105

שלום רב,

**הרינו לאשר כי קראנו בעיון את מכתבכם מיום, אנו מאשרים שהבנו את תוכנו ואנו מסכימים לו. אנו מתחייבים להביא לידיעת המבוטחים את האמור במכתבכם ואת הוראות הפוליסה.**

בהתאם, נבקשכם כדלקמן **(נא לסמן)**:

* נבקשכם לצרף את ספורטאי אגודת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_כמבוטחים בפוליסת הביטוח הנערכת באיילון חברה לביטוח בע"מ לעונת 2019/20. **(ביטוח תאונות אישיות)**
* נבקשכם לצרף את אגודת \_\_\_\_\_\_\_\_\_\_\_\_\_\_\_\_\_\_\_\_\_\_ כמבוטחת בפוליסת ביטוח אחריות כלפי צד שלישי הנערכת באיילון חברה לביטוח בע"מ לעונת 2019/20.

1. **מצ"ב** רשימת שמות ופרטי הספורטאים לביטוח הנוטלים חלק בפעילות האגודה – בקובץ אקסל.
2. **הרינו מצהירים כי ידוע לנו ומוסכם עלינו כי ללא תשלום עבור הביטוח, עצמה לא תוכל להעביר את רשימותינו לחברת הביטוח והכיסוי הביטוחי לא יהיה בתוקף.**
3. **הרינו מצהירים כי ידוע לנו ומוסכם עלינו כי: (א) עצמה אינה פועלת כמבטח ו/או כיועץ ו/או כסוכן ביטוח ו/או כמתווך לעסקי הביטוח, בשום צורה ואופן, אינה מחזיקה ברשיון מבטח או סוכן ביטוח ואינה מצויה בכל אופן שהוא תחת הגדרת "מבטח" ו/או "סוכן ביטוח" על פי כל דין; (ב) אין מסמך זה ו/או פעולה כלשהי שנעשית ע"י עצמה ו/או מי מטעמה בגדר "עיסוק בביטוח" על פי כל דין; (ג) כל מעורבותה של עצמה מתמצה בסיוע פרוצדורלי בלבד, מתוך רצון טוב מצד עצמה כלפינו.**

**תשלום**:

1. **מצ"ב** אישור העברה בנקאית ע"ס \_\_\_\_\_\_\_\_\_\_\_\_ ₪ בצירוף טופס מסירת פרטים.
2. **מצ"ב** צ'ק/ים ע"ס \_\_\_\_\_\_\_\_\_\_\_\_\_\_\_\_ ₪ בצירוף כתב ערבות אישית להבטחת התשלום.

**ולראיה באנו על החתום,**

**---------------------------------------------------**

**חותמת האגודה + חתימת מורשי החתימה**

**כתב ערבות אישית (תשלום בשיקים)**

תאריך: \_\_\_\_\_\_\_\_\_\_\_

לכבוד

**עצמה - המרכז לאגודות ספורט עצמאיות**

עמותה רשומה מספר 580112480

מרחוב ברנשטיין 7 (כפר המכביה), רמת גן

("עצמה")

אנו הח"מ, \_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_\_ ו-\_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_\_, ערבים באופן אישי, ללא כל סייג ובאופן בלתי חוזר, ביחד וכל אחד מאתנו לחוד, בערבות אוואל, כלפי עצמה, לשיק/ים של \_\_\_\_\_\_\_\_\_\_\_\_\_\_ ("**המועדון**") שפרטיהם כדלקמן:

מספר: \_\_\_\_\_\_, בנק: \_\_\_\_\_\_\_\_\_, חשבון: \_\_\_\_\_\_\_\_, סכום: \_\_\_\_\_\_\_\_ תאריך: \_\_\_\_\_\_\_\_.

מספר: \_\_\_\_\_\_, בנק: \_\_\_\_\_\_\_\_\_, חשבון: \_\_\_\_\_\_\_\_, סכום: \_\_\_\_\_\_\_\_ תאריך: \_\_\_\_\_\_\_\_.

החובה לפרוע את השיק/ים המפורטים לעיל של המועדון כלפיכם תחול עלינו במלואה והננו מתחייבים לקיימן עם דרישתכם הראשונה. מוסכם ומובהר כי תוכלו לפנות אלינו בדרישה לפי ערבות זו אף בלא צורך לנקוט בהליכים משפטיים כלשהם כלפי המועדון ו/או מי מהערבים הנוספים - ככל שיהיו. כמו כן, אנו מצהירים בזאת מפורשות כי ערבותינו אינה תלויה בערבות כלשהי נוספת - ככל שישנה, וכי כל ערב הינו ערב בהתחייבויות המועדון באופן עצמאי ואוטונומי מבלי כל קשר לערב אחר בין אם אותו ערב חתום על כתב ערבות זה ו/או שטר חוב הקשור למועדון. יובהר כי אתם רשאים להחתים ו/או לפעול ו/או לממש את ערבותו של ערב בנפרד על פי שיקול דעתכם הבלעדי.

כמו כן, מובהר בזאת כי אנו מוותרים בזה ויתור מוחלט ובלתי חוזר על כל טענה ו/או זכות המוקנית לנו, ככל שמוקנית לנו, על פי חוק הערבות, תשכ"ז-1967, על תיקוניו.

אנו מסכימים ומאשרים בחתימת ידינו על גבי כתב ערבות אישית זה, שכתב ערבות זה לא ניתן לביטול מכל סיבה שהיא.

לראייה באתנו על החתום מרצוננו הטוב והחופשי.

שם הערב: \_\_\_\_\_\_\_\_\_\_\_\_\_\_\_ שם הערב: \_\_\_\_\_\_\_\_\_\_\_\_\_\_\_\_

ת.ז.: \_\_\_\_\_\_\_\_\_\_\_\_\_\_\_\_\_\_\_ ת.ז.: \_\_\_\_\_\_\_\_\_\_\_\_\_\_\_\_\_\_\_

כתובת: \_\_\_\_\_\_\_\_\_\_\_\_\_\_\_\_\_ כתובת: \_\_\_\_\_\_\_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_\_\_ תאריך: \_\_\_\_\_\_\_\_\_\_\_\_\_\_\_\_\_

חתימה: \_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_

**טופס מסירת פרטים על העברה בנקאית**

תאריך: \_\_\_\_\_\_\_\_\_\_

לכבוד

**עצמה - המרכז לאגודות ספורט עצמאיות**

עמותה רשומה מספר 580112480

מרחוב ברנשטיין 7 (כפר המכביה), רמת גן

("עצמה")

1. בתאריך\_\_\_\_\_\_\_\_\_\_\_\_ בוצעה העברה בנקאית לחשבון הבנק המתנהל ע"ש עצמה שפרטיו כדלהלן:

שם בעל החשבון: עצמה – המרכז לאגודות ספורט עצמאיות

שם הבנק: לאומי

שם הסניף: כיכר רבין תל אביב

מספר סניף: 816

מספר בנק: 10

מספר חשבון: 598111/95

1. ההעברה הינה בסך של \_\_\_\_\_\_\_\_\_\_\_\_ ₪.
2. **מצ"ב אישור הבנק על ההעברה.**

בברכה,

שם מבצע ההעברה הבנקאית\_\_\_\_\_\_\_\_\_\_\_\_\_\_\_\_\_\_\_\_\_

שם האגודה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חותמת האגודה + חותמת מורשי חתימה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. http://otzma-sport.com [↑](#footnote-ref-2)